گئچن هفته حیاتا گؤزلرینی یومان بیلیم انسانی استیون هاوکینگین کوللری، اینگیلتره‌نین باشکندی لندن‌ده اولان وست‌مینستر آبی‌ده، فیزیکچی آیزاک نیوتون و بیولوگ چارلز داروینین یانیندا باسدیریلاجاق.
اوشاقلاری، اونون شهرده یاشایان، اینانان و یا اینانمایان بیر چوخ اینسان طرفین‌دن سئویلدیگینی، بو اوزده‌ن کلاسیک بیر جنازه تؤرنی دوزنلنه‌جگینی بیلدیردی.
هاوکینگین اوشاقلاری لوسی، روبرت و تیم، اونون ۵۰ ایلدیر کمبریج‌ده یاشاماسی و ایشله‌مه‌سی دولاییسیلا جنازه‌سینین بیر مدت اورادا قالاجاغینی بیلدیردی.
وست‌مینستر آبی‌ده‌کی مراسیمین ایسه ایلین سونونا دوغرو گئچیریله‌جگی بیلدیریلدی.
وست‌مینستر آبی‌ده‌کی کشیشلر شوراسینین باشین‌دا اولان دکتر جون هیل ایسه هاوکینگین اؤزو کیمی ساسقین بیلیم اینسانلارینین یانینا باسدیریلماسینین چوخ اویغون اولدوغونو دئدی.
موتور نرون خسته‌لیگی (آلس آمیوتروفیک لاتئرال سکلئروز) اولان هاوکینگ، ۱۴ مارس گونو کمبریج‌ده‌کی ائوین‌ده ۷۶ یاشین‌دا حیاتینی ایتیرمیشدی.
